La fortificada ciutat de Balaguer, amb els enormes baluards moderns que la protegien per ponent. També el cap del pont, amb el convent dels dominics predicadors (citat com d'Agustins al mapa) havia estat parapetat rere un formidable bastió. S'hi veuen fidelment les tres parts de la ciutat: al nord, l'Almatà amb el Sant Crist; al centre, el castell Formós, davant per davant del pont medieval sobre el Segre. S'hi marquen els camins que hi pujaven. Al sud, la ciutat al costat del riu, sota Santa Maria, amb el camí de Lleida. Una quarta secció, la de fora el pont, amb les hortes i el camí de Tàrrega, Cervera i Barcelona.